เรื่องร้องเรียน (ถนน,คลอง,สะพาน,ท่อระบายน้ำ) วันที่ 2022-07-31 18:59:01 — แขวงนวมินทร์ เขตบึงกุ่ม กรุงเทพมหานคร
เรื่องเร่งด่วนฝากท่านผู้ว่าด้วยครับ

พบสาเหตุของการระบายน้ำบนถนนนวมินทร์ตั้งแต่ช่วงตีนสะพานวัดบางเตย-ถนนนวมินทร์ช่วงคลองพังพวย ที่ท่วมขังและระบายได้ช้า รวมถึงปากซอยนวมินทร์24 ที่ท่วมขังระบายได้ช้าลง


ผมได้มีการพบการตีไม้และมีกระสอบทรายนน่าจะจำนวนมากอุดตันอยู่ตามท่อหลักบนถนนนวมินทร์โดยเฉพาะท่อระบายน้ำฝั่งตั้งแต่นวมินทร์24 เป็นต้นไป(ช่วงแยกเลี้ยวขาออก)
ผมพบการตีไม้พร้อมมีการเอากระสอบทรายไปอุดอยู่มากทำให้น้ำบริเวณช่วงถนนนนวมินทร์ ตั้งแต่จุดดังกล่าวมีปริมาณน้ำสะสมมากกว่าที่เคยเป็น เพราะถ้ามีสิ่งอุดตันบริเวณนี้น้ำบนถนนนวมินทร์ช่วงดังกล่าวจะไหลไปลงในบล็อกคอนเวิร์ส ที่ฝั่งนวมินทร์24แล้วไปออกคลองบางเตยเท่านั้น เหลือปริมาณน้ำน้อยมากที่จะไหลไปออกคลองพังพวย 

ซึ่งปกติถนนนวมินทร์ในโซนนี้ตรงบริเวณตีนสะพานช่วงถนนนวมินทร์(ช่วงธนะสิน-วัดบางเตย)จะมีเครื่องสูบน้ำไฟฟ้าขนาดใหญ่มากในการสูบน้ำออกคลองบางเตยได้ซึ่งถ้าน้ำฝั่งคลองบางเตยเต็ม น้ำช่วงถนนนวมินทร์ในโซนดังกล่าวก็สามารถจะไหลบนถนนนวมินทร์สายหลักมาที่ซอยนวมินทร์24 (จะมีบล็อกคอนเวิร์ส)ระบายน้ำออกไปตามคลองเส้นเลือดฝอยออกไปทางคลองบางเตย และบึงพังพวยช่วงแก้มลิงได้ (ทั้งนี้จะมีประตูคลองทดน้ำกั้นอยู่อีกหลายประตู)  และนอกจากนี้น้ำที่รอการระบายต่างๆ จะถูกโฟลหรือไหลไปตามท่อระบายน้ำถนนเมนหลักส่งต่อไปยังท่อช่วงนวมินทร์22 และไปไหลลงช่วงบึงพังพวย ซึ่งจะเป็นอีกจุดในการระบายน้ำ

ผมได้สังเกตดูความเปราะบางของน้ำที่ผิดปกติจากธรรมชาติของพื้นที่ที่เคยเกิดขึ้น และประกอบกับน้ำฝั่งแสนแสบอาจมีการตื้นเขิน การพร่องน้ำอาจจะไม่เพียงพอก็จริงส่วนหนึ่ง  แต่การระบายน้ำบนถนนเส้นนี้ปกติสามารถจะมีทางเลือกในการระบายได้อีกมาก พร้อมกับศักยภาพของการพร่องน้ำในช่วงไม่มีน้ำทะเลหนุน ในบึงพวย ในคลองบางเตย คลองแสนแสบ ซึ่งน่าจะดีกว่านี้


ตรงจุดที่ได้แจ้งไปเป็นอีก1สาเหตุที่สามารถทำได้โดยง่ายในการแก้ปัญหาดัวกล่าวในการระบายน้ำออกได้อย่างมีประสิทธิภาพมากกว่านี้ครับ

ฝากท่านผู้ว่า ด้วยครับขอบพระคุณและให้กำลังใจในการทำงานแกท่านและคณะเจ้าหน้าที่ทุกท่านครับ